<classify> Simba inaendelea kujifua kwenye Uwanja wa Chuo Kikuu cha Dar es Salaam, huku ikiendelea kuwasubiri baadhi ya wachezaji wake wanaoitumikia Kilimanjaro Stars. Akizungumza na gazeti hili msemaji wa Simba, Haji Manara alisema mchezo ujao ni muhimu kwao kushinda, hivyo, timu inahitaji kuwa katika mazingira ya utulivu ili kujiandaa vizuri.Mchezo ujao ni mkubwa lakini tumedhamiria kushinda na kujiongezea pointi kwa sababu malengo yetu yako pale pale kuhakikisha tunafanya vizuri na kushiriki michuano ya kimataifa,alisema.Simba inashika nafasi ya nne ikiwa na pointi 21 na inakutana na vinara Azam wenye pointi 25 wakitofautiana kwa pointi nne. Wakati Simba wakiendelea na maandalizi ya mchezo huo ujao, kwa upande wa Azam wanaendelea na mazoezi kwenye Uwanja wa Chamazi.Kama ilivyo kwa Simba wenye malengo ya kushinda, vile vile kwa Azam nao walisema wanajipanga kushinda mchezo huo ili kuendelea kuongoza kwenye ligi. Msemaji wa Azam Jaffar Idd alisema kikosi chake kinaendelea kujifua kikisubiri wachezaji wake wanaocheza kwenye kikosi cha taifa warejee kuungana na wenzao.  <topic>: MICHEZO 